กรุงศรีทุ่มลงทุนใหม่ สตาร์ทอัพชำระเงิน
กรุงศรี ฟินโนเวต ร่วมลงทุนในสตาร์ทอัพ โอมิเซะ หวังยกระดับบริการชำระเงินออนไลน์
11 พ.ย. 2560

กรุงศรี ฟินโนเวต ร่วมลงทุนในสตาร์ทอัพ โอมิเซะ หวังยกระดับบริการชำระเงินออนไลน์นายแซม ตันสกุล กรรมการผู้จัดการ บริษัท กรุงศรี ฟินโนเวต เปิดเผยว่า บริษัทได้บรรลุข้อตกลงร่วมลงทุนรอบ Series B plus ใน โอมิเซะ ซึ่งเป็นสตาร์ทอัพด้านระบบการชำระเงินออนไลน์ และเทคโนโลยีบล็อกเชนของไทยโดยเป็นการลงทุนครั้งที่สองของบริษัทในปี 2560 และมีมูลค่าเงินลงทุนในสตาร์ทอัพไทยครั้งใหญ่ของสถาบันการเงินไทย อีกด้วย"บริษัทในเครือกรุงศรีได้เตรียมประยุกต์ใช้เทคโนโลยีดังกล่าว เพื่อสนับสนุนและพัฒนาบริการชำระเงินออนไลน์แล้ว ซึ่งเราเห็นโอกาสเติบโต ในธุรกิจการชำระเงินออนไลน์และการเติบโตของยอดธุรกรรมออนไลน์ที่เกิดขึ้นผ่านโอมิเซะ อีกทั้งยังเห็นถึงศักยภาพและโอกาสที่โอมิเซะจะสามารถขยาย และรุกไปสู่ตลาดอี-คอมเมิร์ซในเอเชียตะวันออกเฉียงใต้และนำเสนอบริการด้านการชำระเงินในภูมิภาคดังกล่าว" นายแซม กล่าวนายจุน ฮาเซกาวา ประธานเจ้าหน้าที่บริหารและผู้ก่อตั้ง บริษัท โอมิเซะ และโอมิเซะโก กล่าวว่า นวัตกรรมใหม่ๆ ที่เกิดขึ้นวงการฟินเทคกำลังเติบโตอย่างก้าวกระโดด การบรรลุข้อตกลงในครั้งนี้ ก่อให้เกิดความร่วมมือกับสถาบันการเงิน ในการสร้างโครงสร้างพื้นฐานของระบบรวมถึงเครื่องมือที่จะช่วยทั้งให้มีบริการทางการเงินที่ดีขึ้น